Silva Lengvinienė

Silva Lengvinienė (g. 1960 m. liepos 15 d. Kėdainiuose) – švietimo vadybininkė, socialinių mokslų daktarė, politikė.Seimo nariai. Silva Lengvinienė lrs.lt

 Biografija 

1967–1978 m. mokėsi Dotnuvos vidurinėje mokykloje. 1983 m. Vilniaus pedagoginiame universitete baigė ikimokyklinės pedagogikos ir psichologijos studijas, 1997 m. įgijo etikos mokytojos specialybę. 2000 m. ten pat įgijo andragogikos magistro laipsnį, 2016 m. – edukologijos daktaro laipsnį.

1981 m. darbo karjerą pradėjo Elektrėnuose, kur dirbo vaikų darželio auklėtoja, pradinių klasių mokytoja. 1991–2000 m. vadovavo Elektrėnų pradinei mokyklai, 2007–2020 m. – Elektrėnų profesinio mokymo centrui.

2000–2007 m. dirbo Elektrėnų savivaldybės administracijos švietimo skyriuje, skyriaus vedėja.

Pagrindinės veiklos sritis – švietimo vadyba. Švietimo darbuotojų išorinio vertinimo ekspertė, mokyklų programų konsultantė ir tyrėja. Elektrėnų pradinėje mokykloje įkūrė Elektrėnų pedagogų metodinį centrą. Paskelbė mokslinių straipsnių vyresnio amžiaus asmenų darbingumo tema. Lietuvos inovatyvių profesinio rengimo įstaigų asociacijos (LIPRĮA) valdybos narė.

 Politinė karjera 

1991–1995 m. Elektrėnų miesto deputatų tarybos narė, 2000–2004 m. ir 2016–2019 m. Elektrėnų savivaldybės tarybos narė.

2020–2024 m. Seimo narė.Kandidatai, Silva Lengvinienė vrk.lt Nuo 2024 m. ekonomikos inovacijų ministro patarėja.https://eimin.lrv.lt/lt/ziniasklaidai/naujienos/suformuota-ministro-l-savicko-komanda/

Priklausė politinėms partijoms: Liberalų ir centro sąjungai (2003–2006 m.), Liberalų sąjūdžiui (2006–2018 m.), Laisvės partijai (2019–2023 m.). Buvo Laisvės partijos pirmininkės pavaduotoja. 2023 m. pasitraukė iš Laisvės partijos ir prisijungė prie opozicinės Seimo Demokratų frakcijos „Vardan Lietuvos“.Koalicijos gretos menksta: S. Lengvinienė Laisvės partiją iškeitė į S. Skvernelio draugiją lrytas.lt 2023-11-21

 Išnašos 

 Nuorodos 

 Silva Lengvinienė facebook.com

Kategorija:Seimo nariai
Kategorija:Lietuvos mokyklų direktoriai
Kategorija:Elektrėnų politikai